3.7.2023
MT
Il-Ġurnal Uffiċjali tal-Unjoni Ewropea
C 235/61
— Is-sitt motiv, ibbażat fuq il-ksur tal-prinċipji msemmija fil-ġurisprudenza Di Prospero vs Il-Kummissjoni u l-ksur tal-Artikolu 27 tar-Regolamenti tal-Persunal u tal-prinċipju ta’ ugwaljanza, sa fejn l-avviż ta’ kompetizzjoni ma awtorizzax parteċipazzjoni fiż-żewġ kompetizzjonijiet għal AD7 u AD9, filwaqt li awtomatikament ittrasferixxa diversi kandidati li kienu applikaw għall-kompetizzjoni AD9, għal-lista ta’ riżerva AD7. — Is-seba’ motiv, ibbażat fuq il-ksur tal-prinċipju ta’ ugwaljanza bejn il-kandidati u n-nuqqas ta’ oġġettività tal-evalwazzjonijiet minħabba n-nuqqas ta’ stabbiltà tal-Bord tal-Għażla, minħabba l-varjazzjonijiet frekwenti fil-kompożizzjoni tal-Bord tal-Għażla u n-nuqqas ta’ “shadowing” mill-president.
Rikors ippreżentat fit-12 ta’ Mejju 2023 – Braunschweiger Versorgungs vs EUIPO – B.F. Energy (BF energy) (Kawża T-245/23) (2023/C 235/74) Lingwa tar-rikors: l-Ingliż Partijiet Rikorrent: Braunschweiger Versorgungs AG & Co. KG (Braunschweig, il-Ġermanja) (rappreżentant: C. Drzymalla, avukat) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: B.F. Energy Srl (Ruma, l-Italja)
Informazzjoni dwar il-proċedimenti quddiem l-EUIPO Applikant għat-trade mark kontenzjuża: il-parti l-oħra quddiem il-Bord tal-Appell Trade mark kontenzjuża kkonċernata: l-applikazzjoni għat-trade mark tal-Unjoni Ewropea “BF energy” – Applikazzjoni għal reġistrazzjoni Nru 18 336 443 Proċedimenti quddiem l-EUIPO: proċedimenti ta’ oppożizzjoni Deċiżjoni kkontestata: id-deċiżjoni tat-Tieni Bord tal-Appell tal-EUIPO tas-17 ta’ Frar 2023 fil-Każ R 1646/2022-2
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni kkontestata; — tiċħad l-applikazzjoni għat-trade mark inkwistjoni; — tikkundanna lill-EUIPO u lill-parti l-oħra għall-ispejjeż, inklużi l-ispejjeż tal-proċedimenti quddiem il-Bord tal-Appell.
Motivi invokati — Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill fir-rigward tal-livell ta’ attenzjoni tal-pubbliku in ġenerali; — Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill fir-rigward tax-xebh viżiv, fonetiku u kunċettwali tas-sinjali; — Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill fir-rigward tal-evalwazzjoni ġenerali tal-probabbiltà ta’ konfużjoni.